கேள்வி: அகத்தி - தோற்றம், தட்பவெப்பநிலை பற்றி நீங்கள் என்ன அறிந்துள்ளீர்கள்?
பதில்: இம்மரம் இந்தியாவிலோ தென்ஆசியாவிலோ தோன்றியிருக்க வேண்டும் என்று துறையறிஞர்கள் கருதுகிறார்கள். அகத்தி மரம் பிற மரங்களைப் போல் அதிகம் கிளைகள் கிளைத்து வளருவதில்லை. அகத்தி இலைகள் கூட்டிலைகள் ஆகும். ஒவ்வொரு கூட்டிலையிலும் 40 முதல் 60 இலைகள் வரை இருக்கும். பொதுவாக வெப்பமானதும் அதிக ஈரப்பதம் நிறைந்த இடங்களிலும் வளர்கின்றது.
கேள்வி: அகத்தி - மூலிகை, உணவுப் பயன்பாடு குறித்து விரிவாக சொல்லுங்கள்.
பதில்: அகத்திக் கீரையில் 63 வகைச் சத்துகள் இருப்பதாக சித்த மருத்துவம் கூறுகிறது. இம்மரத்தின் பல பகுதிகள் மூலிகையாகப் பயன்படுகின்றன. குறிப்பாக தமிழ்நாடு உட்பட தென்னிந்தியா சமையல் அகத்திக்கீரை மற்றும் அகத்தியின் பூவும் சமைத்து உண்ணப்படுகிறது.
கேள்வி: அகத்தி - மற்ற நாடுகளில் அகத்தியின் பெயர் பற்றி விளக்கவும்.
பதில்: அகத்தி மரப் பூவை (S. grandiflora ) தென்கிழக்கு ஆசியா நாடுகளான லாவோஸ், இந்தோனேசியாவைச் சேர்ந்த சாவா, வியட்நாம், பிலிப்பைன்ஸ் இல்லோக்காஸ் என்னும் இடம் ஆகிய பகுதிகளில் உணவாக உண்கிறார்கள். தாய்லாந்து மொழியில் இப் பூவை ''`தோக் கே'' (dok khae) என்றும், வியட்நாம் மொழியில் இதனை ''சோ தூவா''(so đũa.) என்றும் அழைக்கின்றனர். இந்தோனேசிய மொழியில் இதனை `புங்கா துரி'' (bunga turi) அல்லது ''கெம்பாங் துரி'' (kembang turi) என்றும் அழைக்கின்றனர்.